คะคือเเฟนหนูเค้าเป้นอะไรไม่รุ้อ่ะค่ะไอมา2เดือนเเล้วเหนื่อยง่ายเจ็บน่าอกชอบตัวร้อนตอนกลางคือเค้าเป้นโรคอะไรอ่ะคะเค้าเคยไปหาบอกว่าปอดชื้นเเต่ให้ยามากินก้ดีขึ้นเเล้วก้กลับมาไออีกอ่ะค่ะ
สวัสดีค่ะ อาการไอเรื้อรังอาจเกิดจาก-วัณโรคปอดโดยอาจมีไอเป็นเลือดร่วมด้วย-ทางเดินหายใจติดเชื้อเช่น หลอดลมอักเสบ ปอดอักเสบ ทำให้ไอมากจนเจ็บบริเวณหน้าอก แน่นอก มีเสมหะมาก ถ้าไอมากจนหายใจไม่ทันอาจทำให้เกิดความรู้สึกเหนื่อย-กลุ่มอาการภูมิแพ้ ร่างกายอาจได้รับสารที่ทำให้เกิดการระคาเคืองหรือสารก่อภูมิแพ้ เช่น ไรฝุ่น ควัน ขนสัตว์ เชื้อรา ไอระเหยจากสี บุหรี่ เป็นต้น-โรคกรดไหลย้อน อาจทำให้เกิดอาการไอได้จากน้ำย่อยที่ไหลย้อนขึ้นมาระคายเคืองบริเวณลำคอและอาจไหลลงสู่หลอดลม จึงกระตุ้นให้เกิดการไอมากๆได้ อาจมีจุกคอ แสบร้อนกลางอกร่วมด้วยแนะนำว่าหากไอมาเรื้อรัง กินยาที่แพทย์จ่ายมาแล้วไม่ดีขึ้น ควรกลับไปพบแพทย์เพื่อตรวจซ้ำและอาจต้องมีการตรวจเสมหะและเอ็กซเรย์ปอดร่วมด้วยการดูแลตัวเองเบื้องต้น ดื่มน้ำมาก ๆ เพื่อให้เสมหะไม่ข้นเหนียวและขับออกมาได้ง่าย และลดการระคายเคืองที่คอ หลีกเลี่ยงสิ่งแวดล้อมที่กระตุ้นให้ไอมากขึ้น และมลภาวะที่เป็นพิษ เช่น ฝุ่น ควัน ควันบุหรี่